Akken i-d yenna ԑemmi Saԑid ɣef urar lḥenni: «Mi ara ad ččen imensi uxxam n yisli ɣer iḍulan-nsen qqaren-as ad ččen n nefk-it ,ad uɣalen s axxam-nsen ad tteqnen lḥenni i yesli-nii neɣ i wumi qqaren azenzi n lḥenni »4. Mass Djellaoui M’hammed yefka-d tabdut i ṣṣenf-agi d akken azenzi n lḥenni : « D yiwet n tewsit ger tewsatin n tmedyazt taqburt , teccud ɣer tegnit n lferḥ »5 . Ihi Yettili- d uzenzi n lḥenni s uheggi imawelan n yesli-nni ɣef ṭṭabla,ad ttɣumen s lfuḍa,ad sarsen tabuqalt n waman acku qqaren aman d laman, d taqsult anda ad xelḍen lḥenni-nni; ad rejun yiseli –nni ad iruḥ, umbaԑed ad yels iseli-nni abernus d amellal akken a tt-mellil ddunit-is ,ad yeqqim ɣer ṭṭabla ad as-d-zzin laḥbab-is ,ad yelli diɣen ɣer ṭṭabla amɣar meqqren di laԑmer akken ad seqqen lḥenni i yesli,ad caԑlen lmeṣbaḥ « am lamba yesԑa snat n tcemԑat-in d axel-is »,ameɣar-nni ad yeṭṭef afus ayfus n yesli ad yeqqen lḥenni ,diɣen ad d-tawin isefra asbuɣren s ccnawi zddigen: 1 Tassadit .Yacine , Op. cit ., p.29.